Document ID: 31989R3311

*****
ΚΑΝΟΝΙΣΜΟΣ (ΕΟΚ) αριθ. 3311/89 ΤΟΥ ΣΥΜΒΟΥΛΙΟΥ
της 30ής Οκτωβρίου 1989
για το άνοιγμα και τον τρόπο διαχείρισης κοινοτικών δασμολογικών ποσοστώσεων για ξερά σύκα και ορισμένες σταφίδες, προελεύσεως Ισπανίας (1990)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως τα άρθρα 30 και 75,
την πρόταση της Επιτροπής,
Εκτιμώντας:
ότι, με βάση τα άρθρα 30 και 75 της πράξης προσχώρησης, οι δασμοί που εφαρμόζονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, των κατωτέρω προϊόντων προελεύσεως Ισπανίας, καταργούνται προοδευτικά στο πλαίσιο κοινοτικών δασμολογικών ποσοστώσεων για 200 τόνους ξερών σύκων που υπάγονται στον κωδικό ΣΟ ex 0804 20 90 και 1 900 τόνους ορισμένων σταφίδων που υπάγονται στους κωδικούς ΣΟ 0806 20 11, 0806 20 19, ex 0806 20 91 και ex 0806 20 99· ότι οι δασμοί αυτοί ανέρχονται την 1η Ιανουαρίου 1990 στο 37,5 % των δασμών βάσης· ότι οι εν λόγω δασμοί βάσης είναι εκείνοι που προβλέπει ο κανονισμός (ΕΟΚ) αριθ. 4161/87 του Συμβουλίου της 22ας Δεκεμβρίου 1987 που καθορίζει, ύστερα από την έναρξη ισχύος της συνδυασμένης ονοματολογίας, τους δασμούς βάσης που πρέπει να λαμβάνονται υπόψη στην Κοινότητα με τη σύνθεσή της στις 31 Δεκεμβρίου 1985, για τον υπολογισμό των διαδοχικών μειώσεων που προβλέπονται στην πράξη προσχώρησης της Ισπανίας και της Πορτογαλίας (1)· ότι πρέπει συνεπώς να ανοιχτούν οι εν λόγω δασμολογικές ποσοστώσεις για το έτος 1990·
ότι ο κανονισμός (ΕΟΚ) αριθ. 3792/85 του Συμβουλίου της 20ής Δεκεμβρίου 1985, για τον καθορισμό του καθεστώτος που εφαρμόζεται στις εμπορευματικές συναλλαγές γεωργικών προϊόντων μεταξύ της Ισπανίας και της Πορτογαλίας (2), όπως τροποποιήθηκε τελευταία από τον κανονισμό (ΕΟΚ) αριθ. 222/88 (3), προβλέπει ειδικό καθεστώς για την εισαγωγή στην Πορτογαλία των εν λόγω προϊόντων, προελεύσεως Ισπανίας· ότι συνεπώς οι κοινοτικές δασμολογικές ποσοστώσεις εφαρμόζονται μόνο στην Κοινότητα με τη σύνθεσή της στις 31 Δεκεμβρίου 1985·
ότι πρέπει να εξασφαλιστούν, ιδίως, ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των δασμών που προβλέπονται για τις ποσοστώσεις αυτές σε όλες τις εισαγωγές του εν λόγω προϊόντος σε όλα τα κράτη μέλη, μέχρι την εξάντληση των ποσοστώσεων· ότι θα πρέπει να ληφθούν τα απαραίτητα μέτρα προκειμένου να διασφαλιστεί μια κοινοτική και αποτελεσματική διαχείριση της δασμολογικής ποσόστωσης προβλέποντας τη δυνατότητα για τα κράτη μέλη να προβαίνουν σε αναλήψεις από την ποσοστωτική ποσότητα των αναγκαίων ποσοτήτων που αντιστοιχούν σε διαπιστωμένες πραγματικές εισαγωγές· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής·
ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε πράξη σχετική με τη διαχείριση των ποσοστώσεων μπορεί να γίνεται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιανουαρίου μέχρι και τις 31 Δεκεμβρίου 1990, οι δασμοί που επιβάλλονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, των κατωτέρω προϊόντων προελεύσεως Ισπανίας αναστέλλονται στο επίπεδο και μέσα στα όρια των κοινοτικών δασμολογικών ποσοστώσεων που αναφέρονται για καθένα από αυτά:
1.2.3.4.5 // // // // // // Αύξων
αριθμός
// Κωδικός ΣΟ (a) // Περιγραφή εμπορευμάτων
// Μέγεθος της
ποσόστωσης
(σε τόνους) // Ποσοστωτικός
δασμός
(σε %) // // // // // // // // // // // 09.0301 // ex 0804 20 90 // Ξερά σύκα, που παρουσιάζονται με καθαρό περιεχόμενο κατώτερο ή ίσο των 15 kg // 200 // 1,1 // 09.0303 // 0806 20 11
0806 20 12
0806 20 18
ex 0806 20 91
ex 0806 20 92
ex 0806 20 98
// Σταφίδες, που παρουσιάζονται σε άμεσες συσκευασίες με καθαρό περιεχόμενο κατώτερο ή ίσο των 15 kg // 1 900 // 0 // // // // //
(a) Κωδικοί TARIC: 0804 20 90 * 10
0806 20 91 * 10
0806 20 92 * 10
0806 20 98 * 10
Άρθρο 2
Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1, και μπορεί να λαμβάνει κάθε χρήσιμο διοικητικό μέτρο προκειμένου να εξασφαλιστεί η αποτελεσματική διαχείριση.
Άρθρο 3
Εάν ένας εισαγωγέας προσκομίσει σε κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτηση χορήγησης του ευεργετήματος του προτιμησιακού καθεστώτος για ένα προϊόν που αναφέρεται στον παρόντα κανονισμό και εάν αυτή η διασάφηση γίνει δεκτή από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην ανάληψη, από το ποσό των δασμολογικών ποσοστώσεων, ποσότητας αντίστοιχης των αναγκών αυτών.
Οι αιτήσεις για ανάληψη, με την ένδειξη της ημερομηνίας αποδοχής της εν λόγω διασαφήσεως, πρέπει να διαβιβάζονται χωρίς καθυστέρηση στην Επιτροπή.
Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.
Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στο ποσό της αντίστοιχης ποσόστωσης.
Εάν οι απαιτούμενες ποσότητες είναι μεγαλύτερες από το διαθέσιμο υπόλοιπο του ποσοστωτικού ποσού η χορήγηση γίνεται κατ' αναλογίαν των αιτήσεων. Η Επιτροπή ενημερώνει τα κράτη μέλη για τις πραγματοποιηθείσες αναλήψεις.
Άρθρο 4
Κάθε κράτος μέλος εξασφαλίζει στους εισαγωγείς των εν λόγω προϊόντων την ίση και συνεχή πρόσβαση στις ποσοστώσεις εφόσον το επιτρέπει το υπόλοιπο της αντίστοιχης ποσοστωτικής ποσότητας.
Άρθρο 5
Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.
Άρθρο 6
Ο παρών κανονισμός αρχίζει να ισχύει την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Οκτωβρίου 1989.

Labels: 3
18